COProductions – COProductions
Met meer as 24-jaar ondervinding is ons een van die leiers in die Afrikaanse musiekbedryf.
SLUIT AAN BY ONS WEEKLIKSE NUUSBRIEF – KLIK HIER!
Ons bied 'n wye verskeidenheid dienste en ons indrukwekkende kliëntelys bestaan uit 'n verskeidenheid top kunstenaars, feeste, casinos en besighede. Ons is jou een-stop keuse vir alles wat jy benodig vir jou fees, skou of geleentheid – kunstenaars, aanbieders, beoordelaars, klank, beligting en verhoë tot projekbestuur.
Ons is die antwoord vir uiters professionele, persoonlike en vriendelike diens. Integriteit en etiek is steeds ons kenmerk na meer as twee dekades in die vermaakbedryf. Maak nie saak hoe nuut of gevestig die kunstenaar is of hoe groot of klein die projek is nie, ons help graag. By CO Productions raak ons kliënte ons vriende – probeer ons gerus!
Nadat die eienaar en stigter, Corné Oosthuizen, in sy tiener- en studentejare reeds spore in die vermaaklikheidsbedryf begin trap het, het hy sy droom, en die lang pad na Pretoria, gevolg. Met slegs sy skootrekenaar, kontakte op sy selfoon en ambisie, het hy 'n hanetreetjie nader aan sy droom gekom.
CO Productions is gebore en is beslis een van die formidabele rolspelers in die vermaaklikheidsbedryf met meer as 23-jaar ondervinding.
Van die land se grootste en suksesvolste kunstenaars vertrou ons om met ons kundigheid en kennis om hul loopbane in totaliteit te bestuur. Bespreek al jou kunstenaars op een plek. Ons bestuur ook geleenthede in geheel – jou regterhand van A tot Z met enige funksie. Vir spoedige, professionele diens met min administrasie. Bemarking is sentraal tot enige handelsmerk en die vermaakbedryf is geen uitsondering nie. Ons help jou met alles wat jy benodig vir jou geleentheid – klank, beligting, AV, verhoog, mobiele verhoog, seremoniemeesters, beoordelaars, verhoogbestuur, kaartjieverkope, bemarking en soveel meer.
Die personeel van CO Productions is 'n ongelooflik goedgeoliede masjien met 'n kragtige kombinasie van kennis en ervaring aangevuur deur hul passie en lojaliteit.
Wie ons is of
Ons sustersmaatskappy, COP Media, kan jou bystaan met alle digitale inhoud. Van kopieskryf vir biografieë, persverklarings tot webwerwe, voorleggings en sosiale media. Hulle help met ontwerp en strategie om jou besigheid of handelmerk by te staan met die ewigveranderende wêreld van sosiale media.
VIDEO-KYKIE NA ONS KUNSTENAARS
Adelene Niehaus – Innibos
'Ek werk al die afgelope 13 jaar saam met Corné en sy span by CO Productions en het nog altyd net uitstekende diens van hulle ontvang! Hulle is uiters professioneel en behulpsaam en dit is net 'n genot om deur hulle kunstenaars te bespreek. As jy flink diens verwag, is dit beslis die plek waar jy moet aanklop. 'n Puik maatskappy met fantastiese kunstenaars wat altyd bereid is om die ekstra myl te loop.'
Heleen Byleveldt – Obaro
"CO Productions wat 'n plesier om deur hulle kunstenaars te bespreek!! Niemand se diens en vriendelikheid kom naby nie. Ek beveel hulle ten sterkste aan vir enige instansie wat opsoek is na 'n kunstenaar vir 'n funksie."
Liezel Rossouw – Madeliefie Makietie
"Wat 'n plesier om met CO Productions te werk.
Hulle professionele en persoonlike aandag is van onskatbare waarde"
Eduard Hugo – SA Concerts / CO Creative Concerts
"Beste, vinnigste en vriendelikste diens. Die CO Productions span laat jou soos familie voel. Eenvoudig die beste"
Annelien Yzelle – Liggiefees@Potch
"As verteenwoordiger van die Abraham Kriel Kinderhuis in Potchefstroom wat jaarliks die Liggiefees@Potch aanbied, is ek baie tevrede met die diens van CO Productions. Ek kry bykans onmiddelike reaksie op enige navraag. Kontrakte word dadelik gestuur vir ondertekening en afhandeling. Diens is flink en professioneel. Ons sal verseker voortgaan om jaarliks by CO Productions kunstenaars te bespreek"